 Ugu horrayn, Guddoomiyaha oo la waydiiyey suaal ku saabsanayd inuu soo celin doono awoodda hayadda Aafooyinka Qaranka ee NERAD oo ay hadda la wareegeen guddiyo abaaraha ka shaqaynaya oo lacago ururin ku hawllan, waxa uu ku jawaabay, Hayadda NERAD awoodeedii lagama qaadin, waxaanay ahayd inay soo sugto xogta iyo sahaminta iyo waxa loo baahan yahay in laga qabto hadba abaarta jirta, laakiin ma jirto dhaqaale buuran ay dawladdu keligeed kaga bixi karto abaarta, tamartii xukuumadda iyo NERAD oo ka tirsan way ka waynaatay abaartu oo waxa ay u baahatay in qaranka oo dhammi isugu tago muxaafad, mucaarad, ganacsatado, culimo iyo shacabka oo dhan, si ay daa-furnaani u abuuranto ayeynu guddidan abaaraha u abuuranay, laakiin waxyaabaha aynu ka barangay abaartan waxxa ka mid ah oo dawlad walba oo timaadaana ay fulin doontaa ay khasab tahay oo ay muhiim tahay inaynu yeelanto keyd dhaqaale iyo mid farsamo oo abaarta lagaga hortago, imikana waxa lagu socdaa waa hoggaaminta NERAD, ayuu yidhi Muuse Biixi Cabdi. 